Poultry
దేశంలో చికెన్‌కు పెరిగిన డిమాండ్‌
ముంబయి, జూన్‌ 16: గోవధ నిషేధం, గోమాంసంపై నిషేధం నడుస్తుండటంతో దేశవ్యాప్తంగా పౌల్ట్రీ యజమానులకు కలి సొచ్చింది. వీటికితోడు పౌల్ట్రీ ఫీడ్‌ వ్యయం కూడా ఐదేళ్ల కనిష్టానికి జారడంతో యజమాను లకు లాభాలొచ్చాయనిఅంచనా. చికెన్‌కు డిమాండ్‌ పెరిగింది. పౌల్ట్రీ ఫీడ్‌ ఖర్చులు తగ్గడం, గొడ్డుమాం సంపై నిషేధం ఆంక్షలు నడుస్తుండటంతో చికెన్‌కు రానురాను డిమాండ్‌ పెరుగుతున్నట్లు తేలింది. ముంబైలోని పౌట్ట్రీ యజమానుల కథనం ప్రకారం చూస్తే బ్రాయిలర్‌ మాంసం 47శాతం పెరిగి కిలో ఒక్కింటికి రూ.100కు పెరిగింది. డాలర్లలో చూస్తే 1.55 డాలర్లుగా ఉంది. కార్న్‌, సోయామీల్‌ ధర లు ఏడుశాతం రెండుశాతం చొప్పున తగ్గాయి. మొదటిసారిగా బ్రాయిలర్‌ చికెన్‌ధరలు కిలోకు 100 రూపాయలకు పెరిగినట్లు చెపుతున్నారు. ఆనంద్‌ఆగ్రో గ్రూప్‌ ఛైర్మన్‌ ఉద్ధవ్‌ ఆహిర్‌ మాట్లా డుతూ పుణె ప్రాంత పశ్చిమదిశగా ఉన్న పౌల్ట్రీఫం నడుపుతున్న అతిపెద్ద సంస్థల్లో ఒకటిగా ఉంది. సాధారణంగానే సోయామీల్‌, మొక్కజొన్న వంటివి వేసవిలో పెరుగుతాయి.
సరఫరా తగ్గడంతో డిమాండ్‌పెరుగుతుంది. ఈసారి బంపర్‌ దిగుమతు లు రావడంతో ధరలు కూడా ఐదేళ్లకనిష్టస్థాయికి దిగజారాయి. ఎగుమతులు కూడా మందగించడం దేశీయంగా ధరలు తగ్గడానికి కారణం అయింది. పౌల్ట్రీ ఉత్పత్తి వ్యయంలో మూడొంతులు ఫీడ్‌ ఖర్చులే ఉంటాయి. 2014, 2015 సంవత్సరాల్లో కరువు పరిస్తిఉల కారణంగా పౌల్ట్రీ రైతులకు ఫీడ్‌ డిమాండ్‌ అధికం అయి ధరలు విపరీతంగా పెరిగా యి. ఇటీవలికాలంలో ఫీడ్‌ కొరత లేకపోవడం, ధరలు తగ్గడం, గోమాంసంపై నిషేధాలు వంటి వాటితో చికెన్‌పౌల్ట్రీసంస్థల షేర్లు కూడా పెరిగాయి. వెంకీస్‌ లిమిటెడ్‌ షేర్లు గురువారం రెట్టింపు అయ్యాయి. కంపెనీ నికరలాభాలు 125కోట్లుగా ప్రకటించడం కూడా మరొక కారణం. జూన్‌ త్రైమా సికంతోపోలిస్తే చికెన్‌ధరలు పెరగడంతో పౌల్ట్రీరంగ లాభాలు కూడా పెరిగాయి.
వెంకీస్‌ జనరల్‌ మేనేజర్‌ ప్రసన్న పదగోంకార్‌ మాట్లాడుతూ చికెన్‌ ధరలు పెరుగుదలతో ఈసారి పౌల్ట్రీయజమాను లకు కొంత లాభాలమార్జిన్‌ పెరిగే అవకాశం ఉంద ని వెల్లడించారు. వెంకీస్‌ వచ్చే ఏడాది నికరలాభా లు 32శాతంపెరిగి 165.2 కోట్లకు చేరుతుందని అంచనా. ఇక అంతర్జాతీయంగా కూడా ఫీడ్‌ ఖర్చు లు తగ్గాయి. రుతుపవనాలు సకాలంలో రావడం, మొక్కజొన్న సోయాబీన్‌ ఉత్పత్తికి మరింత దోహదం చేసాయి. అయితే రైతులు మాత్రం ఈ పంటను ఎగుమతి చేసేందుకు సమస్యలు ఎదు ర్కొంటున్నారు. గ్లోబల్‌ మార్కెట్లలో ధరలు మంద గించడం, రూపాయి హెచ్చుతగ్గులతో ఎగుమతుల పరంగా కూడా రైతులకు సోయామీల్‌ విలువల పరంగా గిట్టుబాటుకావడంలేదు. డిసెంబరునెలలో మూడులక్షలటన్నులు ఎగుమతిచేసామని, ప్రస్తు తం లక్షటన్నులకు మించిఎగుమతిచేయడం సవాల్‌ గా ఉందని సోయాబీన్‌ ప్రాసెసర్స్‌ అసోసియేషన్‌ అధ్యక్షుడు డావిష్‌జైన్‌ వెల్లడించారు. పశువధపై ఆంక్ష ల కారణంగా దేశంలో చికెన్‌కు డిమాండ్‌పెరిగిందని, ప్రత్యేకించి ఉత్తరాదిరాష్ట్రాల్లోమరింత పెరిగిందన్నారు.